Obavijest Europske unije u skladu sa Sporazumom o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane

(2021/C 117 I/01)

Europska unija obavješćuje Ujedinjenu Kraljevinu i Posebni odbor za izvršavanje zakonodavstva i pravosudnu suradnju o sljedećem u vezi sa Sporazumom o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane („Sporazum o trgovini i suradnji”).

I. REVIZIJA POPISA NADLEŽNIH TIJELA

Podacima u nastavku zamjenjuju se odgovarajući podaci o kojima je Ujedinjena Kraljevina obaviještena 29. siječnja 2021.

1. Popis odredaba Sporazuma o trgovini i suradnji za koje se zahtjeva dostava obavijesti nakon stupanja na snagu ili početka primjene Sporazuma:

(a) članak LAW.OTHER.134. stavak 7. točka (a): obavješćivanje odjela za informacije o putnicima koje je osnovala ili imenovala svaka država članica za potrebe primanja i obrade podataka iz evidencije podataka o putnicima (PNR) na temelju glave III. [Prijenos i obrada podataka iz evidencije podataka o putnicima (PNR)];

Španjolska

Nacionalno tijelo za obradu podataka iz PNR-a jest nacionalni ured za informacije o putnicima (Oficina Nacional de Información de Pasajeros, ONIP) smješten u Obavještajnom centru za borbu protiv terorizma i organiziranog kriminala (Intelligence Centre for Counterterrorism and Organised Crime – Centro de Inteligencia contra el Terrorismo y el Crimen Organizado, CITCO).

Adresa: Josefa Valcárcel, 28

E-pošta: citco.onip@interior.es

Tel.: +34 915372691 Sala Zar, dostupno 24 sata dnevno 7 dana u tjednu

(b) članak LAW.OTHER.134. stavak 7. točka (b): obavješćivanje tijela koje je na temelju domaćeg prava svake države članice nadležno za izvršenje uhidbenog naloga

Češka Republika

1. Municipal Public Prosecutor’s Office in Prague Náměstí 14. října 2188/9 150 00 Praha 5 Tel.: +420 257 111 611 Faks +420 257 111 723 E-pošta: podatelna@msz.pha.justice.cz

Italija

Žalbeni sudovi su nadležna tijela za izvršenje naloga za uhićenje.

(c) članak LAW.OTHER.134. stavak 7. točka (b): obavješćivanje tijela koje je na temelju nacionalnog prava svake države članice nadležno za izdavanje uhidbenog naloga;

Danska

The Director of Public Prosecutions Frederiksholms Kanal 16, 1220 København K,

+45 72 68 90 00

rigsadvokaten@ankl.dk,

pod uvjetom da je danski sud prvi izdao europski uhidbeni nalog.

(d) članak LAW.OTHER.134. stavak 7. točka (c): obavješćivanje tijela nadležnog za zaprimanje zahtjevâ za tranzit preko državnog područja države članice tražene osobe koja se predaje

Italija

Ministarstvo pravosuđa (Ministry of Justice) – Glavna uprava za međunarodne poslove i pravosudnu suradnju (Directorate General for International Affairs and Judicial Cooperation) – Ured I (Međunarodna pravosudna suradnja) (Office I (International Judicial Cooperation)) tijelo je odgovorno za zaprimanje zahtjeva za tranzit i potrebnih dokumenata, kao i za svu drugu službenu korespondenciju povezanu sa zahtjevima za tranzit.

E-pošta: cooperation.dginternazionale.dag@giustizia.it

Tel.: +39 0668852130

(e) članak LAW.OTHER.134. stavak 7. točka(e): obavješćivanje središnjeg tijela nadležnog za razmjenu informacija iz kaznene evidencije na temelju glave IX. (Razmjena informacija iz kaznene evidencije) i za razmjene iz članka 22. stavka 2. Europske konvencije o uzajamnoj sudskoj pomoći u kaznenim stvarima

Njemačka

Središnje tijelo nadležno za razmjenu podataka iz kaznene evidencije:

Federal Office of Justice (Bundesamt für Justiz) Division (Referat) IV 2 International matters relating to central registers (Internationale Registerangelegenheiten) Adenauerallee 99 - 103 D - 53113 BONN

Tel.: +49 2289941040

Faks +49 228994105603

Internet: www.bundesjustizamt.de

E-pošta: bzr.international@bfj.bund.de

Središnja tijela nadležna za razmjenu iz članka 22. stavka 2. Europske konvencije o uzajamnoj sudskoj pomoći u kaznenim stvarima:

Ured javnog tužitelja u okrugu u kojem je nadležni sud donio presudu.

Grčka

HELLENIC MINISTRY OF JUSTICE

DEPARTMENT OF CRIMINAL RECORDS

Adresa: Mesogeion 96, 115 27 Athens – HELLAS

Tel.: +30 2131307042

E-pošta: ypdipimi@otenet.gr

Italija

Ministarstvo pravosuđa (Ministry of Justice) – Glavna uprava za unutarnje poslove (Directorate General for Internal Affairs) – Ured III (Kaznene evidencije) (Office III (Criminal Record)) središnje je tijelo nadležno za razmjenu podataka iz kaznene evidencije na temelju glave IX. (Razmjena informacija iz kaznene evidencije) trećeg dijela Sporazuma (Izvršavanje zakonodavstva i pravosudna suradnja u kaznenim stvarima) i za razmjene iz članka 22. Europske konvencije o uzajamnoj pravnoj pomoći u kaznenim stvarima.

E-pošta: casellario.centrale@giustizia.it i ufficio3grazie.dginterni.dag@giustizia.it

Tel.: +39 066818912

Faks +39 0668807558

(f) članak LAW.OTHER.134. stavak 7. točka (f): obavješćivanje središnjeg tijela odgovornog za slanje zahtjeva i odgovaranje na njih na temelju glave XI. [Zamrzavanje i oduzimanje] i za izvršavanje takvih zahtjeva ili za njihovo prosljeđivanje tijelima nadležnima za njihovo izvršavanje

Grčka

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Adresa: Mesogeion 96, 115 27 Athens – HELLAS

Tel.: +30 2131307311/7312

E-pošta: minjustice.penalaffairs@justice.gr

Italija

Ministarstvo pravosuđa (Ministry of Justice) – Glavna uprava za međunarodne poslove i pravosudnu suradnju (Directorate General for International Affairs and Judicial Cooperation) – Ured I (Međunarodna pravosudna suradnja) (Office I (International Judicial Cooperation)) središnje je tijelo odgovorno za zaprimanje i prosljeđivanje zahtjeva podnesenih na temelju glave XI. (Zamrzavanje i oduzimanje) trećeg dijela Sporazuma (Izvršavanje zakonodavstva i pravosudna suradnja u kaznenim stvarima).

E-pošta: cooperation.dginternazionale.dag@giustizia.it

Tel.: +39 0668852130

3. OSTALE OBAVIJESTI

(a) države članice koje žele obavijestiti svoje središnje tijelo ili, ako je tako predviđeno pravnim sustavom dotične države članice, svoja središnja tijela, kako bi pomogle pravosudnim tijelima nadležnima za izdavanje i izvršenje uhidbenog naloga

Češka Republika

4. Ministry of Justice of the Czech Republic mezinárodní odbor trestní (International Department for Criminal Matters) Vyšehradská 16 128 10 Praha 2 Tel.: +420 221997435 Faks +420 221997986 E-pošta: mot@msp.justice.cz

Grčka

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Adresa: Mesogeion 96, 115 27 Athens – HELLAS

Tel.: +30 2131307311/7312

E-pošta: minjustice.penalaffairs@justice.gr

Italija

Središnje tijelo je Ministrastvo pravosuđa (Ministry of Justice) – Glavna uprava za međunarodne poslove i pravosudnu suradnju (Directorate General for International Affairs and Judicial Cooperation) – Ured I (Međunarodna pravosudna suradnja) (Office I (International Judicial Cooperation)). Središnje tijelo nadležno je za funkcije utvrđene u članku LAW.SURR.85. stavcima 1. i 2. Središnje tijelo pruža pomoć nadležnim pravosudnim tijelima i odgovorno je za administrativno prosljeđivanje i primanje uhidbenih naloga, kao i za svu drugu službenu korespondenciju koja se na to odnosi.

E-pošta: cooperation.dginternazionale.dag@giustizia.it

Tel.: +39 0668852130

II. OSTALE OBAVIJESTI NA TEMELJU SPORAZUMA O TRGOVINI I SURADNJI

1. OBAVIJEST NA TEMELJU ČLANKA LAW.SURR.79. STAVKA 4./ČLANKA LAW.OTHER.134. STAVKA 2.

Europska unija u ime sljedećih država obavješćuje da se, na temelju uzajamnosti, uvjet dvostruke kažnjivosti iz članka LAW.SURR.79. stavka 2. neće primjenjivati pod uvjetom da je kazneno djelo na kojem se temelji nalog jedno od kaznenih djela navedenih u članku LAW.SURR.79. stavku 5., kako je definirano pravom države izdavateljice uhidbenog naloga i kažnjivo u državi izdavateljici uhidbenog naloga zatvorskom kaznom ili mjerom oduzimanja slobode u najduljem trajanju od najmanje tri godine:

Belgija, Irska, Grčka, Španjolska, Francuska, Italija, Cipar, Litva, Luksemburg, Mađarska, Nizozemska (1), Austrija, Poljska, Portugal, Rumunjska.

2. OBAVIJEST NA TEMELJU ČLANKA LAW.SURR.82. STAVKA 2./ČLANKA LAW.OTHER.134. STAVKA 1.

Europska unija u ime sljedećih država članica obavješćuje da će se članak LAW.SURR.82. stavak 1. primjenjivati samo u vezi s:

(a) kaznenim djelima iz članaka 1. i 2. Europske konvencije o suzbijanju terorizma;

(b) kaznenim djelima zavjere ili udruživanja radi počinjenja jednoga ili više kaznenih djela iz članaka 1. i 2. Europske konvencije o suzbijanju terorizma, ako ta kaznena djela zavjere ili udruživanja odgovaraju opisu ponašanja iz članka LAW.SURR.79. stavka 3.; i

(c) terorizmom kako je definiran u Prilogu LAW-7. tog sporazuma:

Belgija, Češka, Danska, Francuska, Hrvatska, Italija, Cipar, Poljska, Portugal, Slovačka, Finska, Švedska.

Europska unija obavješćuje Ujedinjenu Kraljevinu da su sljedeće države članice navele da ne namjeravaju izdati obavijest na temelju članka LAW.SURR.82. stavka 2. (2):

Bugarska, Njemačka, Irska, Grčka, Španjolska, Latvija, Litva, Luksemburg, Mađarska, Malta, Nizozemska, Austrija, Rumunjska, Slovenija.

3. OBAVIJEST NA TEMELJU ČLANKA LAW.SURR.83. STAVKA 2./ČLANKA LAW.OTHER.134. STAVKA 1.

Europska unija u ime sljedećih država članica izdaje sljedeće obavijesti:

Sljedeće države neće predati svoje državljane: Njemačka, Grčka, Francuska, Hrvatska, Latvija, Poljska, Slovenija, Slovačka, Finska, Švedska.

Francuska također neće predati osobu koja je bila francuski državljanin kada je djelo počinjeno.

Sljedeće države uvjetuju predaju svojih državljana:

Bugarska: Predaja njezinih državljana odobrava se samo na temelju uzajamnosti.

Češka Republika i Austrija neće predati svoje državljane ako tražena osoba ne pristane na predaju.

Danska: Predaja se može odbiti ako je tražena osoba danski državljanin, a kazneno djelo ne može dovesti do zatvorske kazne ili drugog oduzimanja slobode u trajanju duljem od četiri godine na temelju danskog prava.

Predaja neće biti odbijena na temelju tih razloga ako je tražena osoba živjela na državnom području Ujedinjene Kraljevine posljednje dvije godine prije počinjenja kaznenog djela, a kazneno djelo može se kazniti zatvorskom kaznom u trajanju od najmanje godinu dana na temelju danskog prava.

Uvjet je da i Ujedinjena Kraljevina preda svoje državljane. U protivnom će sudovi u svakom pojedinom slučaju odlučiti postoje li posebni razlozi u okviru kaznenog progona za predaju dotične osobe.

Estonija: Estonija predaje svoje građane samo pod određenim uvjetima. Estonija neće predavati estonske državljane radi izvršenja zatvorske kazne ako je osoba podnijela zahtjev za odsluženje kazne u Estoniji. Estonija će predati svoje građane koji imaju stalno boravište u Estoniji tijekom trajanja kaznenog postupka samo pod uvjetom da se kazna izrečena osobi u Ujedinjenoj Kraljevini izvršava u Estoniji.

Cipar: Predaja građana Republike Cipra bit će odobrena samo na temelju uzajamnosti.

Litva: Predaja građana Republike Litve bit će odobrena na temelju uzajamnosti. Ako je uhidbeni nalog izdan u svrhu kaznenog progona građanin Republike Litve bit će predan uz uvjet da nakon što sud donese presudu u državi izdavateljici uhidbenog naloga osoba bude premještena u Republiku Litvu kako bi služila zatvorsku kaznu, ako dotična osoba ili Ured glavnog tužitelja Republike Litve to zatraže.

Luksemburg: Predaja njegovih državljana bit će odobrena:

i. na temelju uzajamnosti i

ii. samo pod uvjetom da tražena osoba, na svoj zahtjev i uz suglasnost glavnog državnog odvjetnika Velikog Vojvodstva Luksemburga, bude vraćena u Veliko Vojvodstvo Luksemburga kako bi izdržala zatvorsku kaznu ili mjeru oduzimanja slobode koja je izrečena u državi izdavateljici uhidbenog naloga.

Mađarska: Ako je osoba protiv koje je izdan uhidbeni nalog u svrhu kaznenog progona mađarski državljanin ili ima boravište u Mađarskoj, tražena će osoba biti predana samo ako pravosudno tijelo koje je izdalo uhidbeni nalog ponudi odgovarajuće jamstvo da će u slučaju izricanja pravomoćne zatvorske kazne ili mjere oduzimanja slobode tražena osoba na svoj zahtjev biti vraćena u Mađarsku na odsluženje zatvorske kazne ili mjere oduzimanja slobode koja joj je izrečena u državi izdavateljici uhidbenog naloga.

Malta: Predaja njezinih državljana odobrava se samo na temelju uzajamnosti.

Nizozemska (3): Predaja slijedom uhidbenog naloga u svrhu kaznenog progona nije dopuštena kada se zahtjev za predaju odnosi na nizozemskog državljanina.

Nizozemski državljani mogu biti predani u svrhu postupka kaznenog progona pod uvjetom da država tražiteljica izda jamstvo da će tražena osoba, u skladu s Konvencijom o transferu osuđenih osoba zaključenom 21. ožujka 1983. u Strasbourgu, biti premještena u Nizozemsku kako bi tamo odslužila kaznu nakon postupka iz članka 11. Konvencije, ako je protiv nje nakon predaje izrečena bezuvjetna zatvorska kazna ili mjera oduzimanja slobode.

Portugal: Portugal izjavljuje da, za potrebe članka LAW.SURR.83. Sporazuma između Europske unije i Ujedinjene Kraljevine, predaje svoje državljane samo na temelju uzajamnosti i pod sljedećim uvjetima:

i. u slučajevima terorizma i međunarodnog organiziranog kriminala i

ii. za potrebe kaznenog postupka i pod uvjetom da država koja podnosi zahtjev pruži jamstva da će predanu osobu vratiti u Portugal kako bi ta osoba u Portugalu mogla služiti kaznu ili mjeru koja joj se može izreći nakon što se kazna preispita i potvrdi u skladu s portugalskim pravom, osim ako predana osoba izričito odbije biti vraćena.

Rumunjska: Predaja državljana u svrhu istrage / kaznenog progona provodi se pod uvjetom da se, u slučaju izricanja zatvorske kazne, predana osoba premjesti u Rumunjsku.

Ako je uhidbeni nalog izdan u svrhu izvršenja zatvorske kazne ili mjere koja uključuje oduzimanje slobode, predaja će biti odbijena ako je tražena osoba rumunjski državljanin i izjavi da odbija odslužiti kaznu u državi izdavateljici uhidbenog naloga. U tom će slučaju presuda biti priznata u Rumunjskoj.

Europska unija obavješćuje Ujedinjenu Kraljevinu da su sljedeće države članice navele da neće izdavati obavijest na temelju članka LAW.SURR.83. stavka 2. prve rečenice (4):

Belgija, Irska, Španjolska, Italija.

4. OBAVIJEST NA TEMELJU ČLANKA LAW.SURR.86. STAVKA 2./ČLANKA LAW.OTHER.134. STAVKA 2.

Europska unija u ime sljedećih država članica izdaje sljedeće obavijesti o prihvaćanju uhidbenog naloga izdanog na jednom ili više jezika drugih država ili prevedenog na njih:

Danska uz uhidbene naloge na danskom jeziku prihvaća i uhidbene naloge na engleskom jeziku.

Njemačka će prihvatiti uhidbeni nalog na engleskom jeziku ako je i Ujedinjena Kraljevina spremna prihvatiti uhidbeni nalog njemačkih pravosudnih tijela na njemačkom jeziku.

Estonija uz uhidbene naloge na estonskom jeziku prihvaća i uhidbene naloge na engleskom jeziku.

Hrvatska: U hitnim slučajevima Hrvatska će prihvatiti uhidbene naloge na engleskom jeziku ako je i Ujedinjena Kraljevina spremna prihvatiti uhidbene naloge koje Hrvatska izdaje na hrvatskom jeziku.

Luksemburg uz uhidbene naloge na francuskom i njemačkom jeziku prihvaća i uhidbene naloge na engleskom jeziku.

Mađarska, u slučaju uzajamnosti, prihvaća uhidbene naloge na engleskom jeziku ako je i Ujedinjena Kraljevina spremna prihvatiti uhidbene naloge koje Mađarska izdaje na mađarskom jeziku.

Nizozemska (5) uz uhidbene naloge na nizozemskom jeziku prihvaća i uhidbene naloge na engleskom jeziku.

Austrija će prihvatiti uhidbeni nalog na engleskom jeziku ako je i Ujedinjena Kraljevina spremna prihvatiti uhidbeni nalog austrijskih pravosudnih tijela na njemačkom jeziku.

Rumunjska uz uhidbene naloge na rumunjskom jeziku prihvaća i uhidbene naloge na engleskom ili francuskom jeziku.

Finska uz uhidbene naloge na finskom i švedskom jeziku prihvaća i uhidbene naloge na engleskom jeziku.

5. OBAVIJEST NA TEMELJU ČLANKA LAW.SURR.91. STAVKA 4./ČLANKA LAW.OTHER.134. STAVKA 1.

Europska unija u ime sljedećih država članica obavješćuje da one žele iskoristiti mogućnost iz članka LAW.SURR.91. stavka 4. druge rečenice, navodeći postupke u kojima je moguće opozvati pristanak:

Bugarska: Pristanak na predaju može se opozvati u roku od tri dana nakon što je izjavljen pred pravosudnim tijelom izvršenja. Ako je tražena osoba opozvala svoj pristanak, postupci predaje nastavljaju se u skladu s općim odredbama Zakona o izručenju i europskom uhidbenom nalogu.

Danska: Pristanak na predaju se u skladu s danskim pravom može opozvati. To znači da se pristanak na predaju može opozvati u bilo kojem trenutku prije predaje.

Španjolska: Pristanak se može opozvati u bilo kojem trenutku prije nego što sudska odluka postane pravomoćna.

Austrija: Dotična osoba može zatražiti pravni lijek protiv odluke suda da je se preda na osnovu njezina pristanka u roku od tri dana od zaprimanja obavijesti o sudskoj odluci. Traženje pravnog lijeka implicitno će se smatrati povlačenjem pristanka na predaju.

Finska: Pristanak na predaju, izričito odricanje od prava na pravilo specijalnosti i pristanak na moguću naknadnu predaju mogu se opozvati do izvršenja odluke o predaji. Ako je pristanak na predaju opozvan, sud razmatra o pitanju predaje.

Švedska će dopustiti opoziv pristanka na predaju, kao i opoziv odricanja od prava na pravilo specijalnosti. U skladu s općim načelima postupovnog prava, opoziv pristanka na predaju razmatrat će se ako prethodi donošenju odluke o predaji. Odricanje od prava na pravilo specijalnosti razmatra se ako prethodi izvršenju odluke o predaji.

Europska unija obavješćuje Ujedinjenu Kraljevinu da su sljedeće države članice navele da neće izdavati obavijest na temelju članka LAW.SURR.91. stavka 4. prve rečenice:

Belgija, Češka, Njemačka, Irska, Grčka, Francuska, Hrvatska, Italija, Cipar, Latvija, Litva, Luksemburg, Mađarska, Malta, Nizozemska, Poljska, Portugal, Rumunjska, Slovenija, Slovačka.

6. OBAVIJEST NA TEMELJU ČLANKA LAW.SURR.105. STAVKA 1./ČLANKA LAW.OTHER.134. STAVKA 2.

Europska unija u ime sljedećih država članica obavješćuje da se, na temelju uzajamnosti, smatra da postoji suglasnost za kazneni progon, izricanje presude ili zadržavanje osobe u svrhe izvršavanja zatvorske kazne ili mjere oduzimanja slobode zbog kaznenog djela počinjenog prije predaje osobe, a razlikuje se od onog zbog kojega je ta osoba predana, osim ako u određenom slučaju pravosudno tijelo izvršenja izjavi drukčije u svojoj odluci o predaji:

Malta, Austrija, Rumunjska.

7. OBAVIJEST NA TEMELJU ČLANKA LAW.SURR.106. STAVKA 1./ČLANKA LAW.OTHER.134. STAVKA 2.

Europska unija u ime sljedećih država članica obavješćuje da se u odnosu na druge države na koje se odnosi ista obavijest smatra da postoji suglasnost za predaju osobe državi koja nije država izvršenja na temelju uhidbenog naloga ili europskog uhidbenog naloga izdanog zbog kaznenog djela počinjenog prije predaje osobe, ako u određenom slučaju pravosudno tijelo izvršenja ne izjavi drukčije u svojoj odluci o predaji:

Malta, Austrija, Rumunjska.

8. OBAVIJEST NA TEMELJU ČLANKA LAW.CONFISC.4. STAVKA 4./ČLANKA LAW.OTHER.134. STAVKA 2.

Europska unija u ime sljedećih država članica obavješćuje da će se članak LAW.CONFISC.4. proširiti na račune u nebankovnim financijskim institucijama, podložno načelu uzajamnosti:

Belgija*, Češka, Danska, Grčka, Italija, Mađarska, Malta, Nizozemska, Austrija, Poljska, Portugal*, Slovačka.

___________

* Belgija: Belgijska pravosudna tijela mogu pružiti zatraženu pomoć i u vezi s računima u nebankovnim financijskim institucijama na temelju uzajamnosti i u mjeri u kojoj se slične mjere ili zatražene informacije mogu poduzeti odnosno dobiti u sličnom domaćem predmetu na temelju nacionalnog zakonodavstva, posebno u skladu s člankom 46.c Zakona o kaznenom postupku.

* Portugal: Portugal izjavljuje da je na temelju uzajamnosti spreman poduzeti mjere i dostaviti pojedinosti i o računima u nebankovnim financijskim institucijama ako bi se izvršenje istražne mjere odobrilo u sličnom domaćem slučaju.

9. OBAVIJEST NA TEMELJU ČLANKA LAW.CONFISC.5. STAVKA 5./ČLANKA LAW.OTHER.134. STAVKA 2.

Europska unija u ime sljedećih država članica obavješćuje da će se članak LAW.CONFISC.5. proširiti na račune u nebankovnim financijskim institucijama, podložno načelu uzajamnosti:

Belgija*, Češka, Danska, Grčka, Italija, Mađarska, Malta, Nizozemska, Austrija, Poljska, Portugal*, Slovačka.

___________

* Belgija: Belgijska pravosudna tijela mogu pružiti zatraženu pomoć i u vezi s računima u nebankovnim financijskim institucijama na temelju uzajamnosti i u mjeri u kojoj se slične mjere ili zatražene informacije mogu poduzeti odnosno dobiti u sličnom domaćem predmetu na temelju nacionalnog zakonodavstva, posebno u skladu s člankom 46.c Zakona o kaznenom postupku.

* Portugal: Portugal izjavljuje da je na temelju uzajamnosti spreman dostaviti pojedinosti o bankovnim transakcijama koje se odnose i na račune u nebankovnim financijskim institucijama ako bi se izvršenje istražne mjere odobrilo u sličnom domaćem slučaju.

10. OBAVIJEST NA TEMELJU ČLANKA LAW.CONFISC.6./ČLANKA LAW.OTHER.134. STAVKA 2.

Europska unija u ime sljedećih država članica obavješćuje da će se članak LAW.CONFISC.6. proširiti na račune u nebankovnim financijskim institucijama, podložno načelu uzajamnosti:

Belgija*, Češka*, Danska, Grčka, Italija, Mađarska, Malta, Nizozemska, Austrija, Poljska, Portugal*.

___________

* Belgija: Belgijska pravosudna tijela mogu pružiti zatraženu pomoć i u vezi s računima u nebankovnim financijskim institucijama na temelju uzajamnosti i u mjeri u kojoj se slične mjere ili zatražene informacije mogu poduzeti odnosno dobiti u sličnom domaćem predmetu na temelju nacionalnog zakonodavstva, posebno u skladu s člankom 46.c Zakona o kaznenom postupku.

* Češka: primjenjuje se samo na račune u štednim i kreditnim zadrugama te račune za koje je osoba ovlaštena za registraciju investicijskih instrumenata ili nematerijaliziranih vrijednosnih papira.

* Portugal: Portugal izjavljuje da je na temelju uzajamnosti spreman pratiti i priopćiti rezultate i o računima u nebankovnim financijskim institucijama ako bi se izvršenje istražne mjere odobrilo u sličnom domaćem slučaju.

11. OBAVIJEST NA TEMELJU ČLANKA LAW.CONFISC.15. STAVKA 2./ČLANKA LAW.OTHER.134. STAVKA 2.

Europska unija u ime sljedećih država članica obavješćuje da se, na temelju uzajamnosti, uvjet dvostruke kažnjivosti iz članka LAW.CONFISC.15. stavka 1. točke (b) neće primjenjivati pod uvjetom da je kazneno djelo zbog kojeg je podnesen zahtjev

(a) jedno od kaznenih djela navedenih u članku LAW.SURR.79. stavku 4., kako je definirano pravom države koja podnosi zahtjev i

(b) kažnjivo u državi koja podnosi zahtjev zatvorskom kaznom ili mjerom oduzimanja slobode u najduljem trajanju od najmanje tri godine:

Belgija, Irska, Grčka, Španjolska, Francuska, Italija, Latvija, Litva, Austrija, Poljska, Portugal.

12. OBAVIJEST NA TEMELJU ČLANKA LAW.CONFISC.23. STAVKA 3./ČLANKA LAW.OTHER.134. STAVKA 2.

Europska unija u ime sljedećih država članica obavješćuje o sljedećem jeziku ili jezicima koji se, uz službeni jezik ili službene jezike te države članice, mogu upotrebljavati za podnošenje zahtjeva na temelju glave XI. tog sporazuma:

Estonija: engleski jezik.

Hrvatska: u hitnim slučajevima engleski jezik ako je i Ujedinjena Kraljevina spremna prihvatiti hrvatski jezik.

Cipar: engleski jezik.

Luksemburg: engleski jezik.

Mađarska: engleski jezik ako je i Ujedinjena Kraljevina spremna prihvatiti mađarski jezik.

Nizozemska (6): engleski jezik.

Austrija: engleski jezik ako je i Ujedinjena Kraljevina spremna prihvatiti njemački jezik.

Rumunjska: engleski i francuski jezik.

13. OBAVIJEST NA TEMELJU ČLANKA LAW.CONFISC.23. STAVKA 7./ČLANKA LAW.OTHER.134. STAVKA 2. DRŽAVE ČLANICE KOJE ZAHTIJEVAJU PRIJEVOD SVIH DOKUMENTA PRILOŽENIH ZAHTJEVU NA JEDAN OD SVOJIH SLUŽBENIH JEZIKA ILI NA BILO KOJI DRUGI SLUŽBENI JEZIK UNIJE:

Europska unija u ime sljedećih država članica obavješćuje da država članica zahtijeva prijevod svih popratnih dokumenata na jedan od službenih jezika države članice kojoj je upućen zahtjev ili na bilo koji drugi jezik naveden u skladu s člankom LAW.CONFISC.23. stavkom 3.:

Bugarska, Češka, Danska, Njemačka, Irska, Grčka, Španjolska, Hrvatska*, Italija, Cipar (7), Latvija, Litva, Mađarska*, Austrija*, Poljska, Portugal, Rumunjska (8), Slovačka.

___________

* Hrvatska: Dokumentacija se prevodi na hrvatski jezik, ali će u hitnim slučajevima dokumentacija na engleskom jeziku biti prihvaćena ako je i Ujedinjena Kraljevina spremna prihvatiti dokumentaciju priloženu uz zahtjev Hrvatske na hrvatskom jeziku.

* Mađarska zahtijeva da dokumenti budu na mađarskom ili engleskom jeziku ako je i Ujedinjena Kraljevina spremna prihvatiti mađarski jezik.

* Austrija zahtijeva da dokumenti budu na njemačkom ili engleskom jeziku ako je i Ujedinjena Kraljevina spremna prihvatiti njemački jezik.

Estonija zahtijeva da dokumenti budu na estonskom ili engleskom jeziku.

(1) Podsjeća se na to da se u skladu s člankom FINPROV.1. Sporazum o trgovini i suradnji ne primjenjuje na karipski dio Nizozemske (Bonaire, Saba, Sveti Eustazije) ili na autonomne zemlje u okviru Kraljevine Nizozemske (Aruba, Curaçao, Sint Maarten).

(2) Ne dovodeći u pitanje mogućnost iz članka LAW.SURR.82. stavka 3.

(3) Podsjeća se na to da se u skladu s člankom FINPROV.1. Sporazum o trgovini i suradnji ne primjenjuje na karipski dio Nizozemske (Bonaire, Saba, Sveti Eustazije) ili na autonomne zemlje u okviru Kraljevine Nizozemske (Aruba, Curaçao, Sint Maarten).

(4) Ne dovodeći u pitanje mogućnost iz članka LAW.SURR.83. stavka 2. treće rečenice.

(5) Podsjeća se na to da se u skladu s člankom FINPROV.1. Sporazum o trgovini i suradnji ne primjenjuje na karipski dio Nizozemske (Bonaire, Saba, Sveti Eustazije) ili na autonomne zemlje u okviru Kraljevine Nizozemske (Aruba, Curaçao, Sint Maarten).

(6) Podsjeća se na to da se u skladu s člankom FINPROV.1. Sporazum o trgovini i suradnji ne primjenjuje na karipski dio Nizozemske (Bonaire, Saba, Sveti Eustazije) ili na autonomne zemlje u okviru Kraljevine Nizozemske (Aruba, Curaçao, Sint Maarten).

(7) odnosno grčki i engleski jezik.

(8) odnosno rumunjski, engleski ili francuski jezik.